**În clipa regăsirii**

*Elena Liliana Popescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În libertatea mării constrângerea e malul.

Deplinul întuneric lumina o conține.

Pe țărmul neclintirii neliniștea e valul

Și din ce-a fost el lasă doar lumea care vine

Nimic îți pare totul când cauți nemurirea.

În muta disperare tăcerea e cuvântul.

Nefericirea însăși cuprinde fericirea

Când, plin de umilință, tu părăsești pământul

Iluzia, supusă, ascunde adevărul

Doar pentru a-l cunoaște în clipa despărțirii

Acela care astăzi înseamnă trecătorul

Și care este veșnic în clipa regăsirii...